
Okresný súd Prievidza 13P/24/2025 3825201073 09. 04. 2025 Mgr. Marianna Hašková ECLI:SK:OSPD:2025:3825201073.3
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mgr. Mariannou Haškovou, vo veci starostlivosti súdu o maloleté deti: A. B., nar. XX.XX.XXXX a C. B., nar. XX.XX.XXXX, bytom D. E., F. G. XXXX/X, zastúpené Úradom práce, sociálnych vecí a rodiny Prievidza ako kolíznym opatrovníkom, deti rodičov: matky: H. I., nar. XX.XX.XXXX, bytom D. E., F. G. XXXX/X a otca: J. B., nar. XX.XX.XXXX, bytom K. G. XXX, o návrhu matky na úpravu rodičovských práv a povinností k maloletým deťom, takto rozhodol: I. Súd schvaľuje rodičovskú dohodu: Maloleté deti A. B., nar. XX.XX.XXXX a C. B., nar. XX.XX.XXXX sa zverujú do osobnej starostlivosti matky H. I., nar. XX.XX.XXXX s tým, že zastupovať v bežných veciach a spravovať majetok maloletých detí bude matka. Otec J. B., nar. XX.XX.XXXX sa zaväzuje s účinnosťou od 01.04.2025 platiť výživné na maloletú A. B., nar. XX.XX.XXXX mesačne sumou 150 eur a na maloletú C. B., nar. XX.XX.XXXX mesačne sumou 150 eur, ktoré výživné sa zaväzuje platiť k rukám matky, vždy do 20– tého dňa toho ktorého mesiaca vždy vopred. Otec J. B., nar. XX.XX.XXXX je oprávnený stretávať sa s maloletými deťmi každý párny kalendárny týždeň v sobotu od 10:00 hod. do 18.00 hod. a v nedeľu od 10:00 hod. do 16.00 hod. s tým, že miesto prevzatia a odovzdania maloletých detí je bydlisko matky. Počas vianočných sviatkov a veľkonočných sviatkov sa uplatní nasledovná špecifická úprava stretávania sa otca s maloletými deťmi: Otec J. B., nar. XX.XX.XXXX je oprávnený stretávať sa s maloletými deťmi počas veľkonočných sviatkov každý kalendárny rok v sobotu od 10:00 hod. do 18.00 hod. a v nedeľu od 10.00 hod. do 16:00 hod. s tým, že miesto prevzatia a odovzdania maloletých detí je bydlisko matky. Otec J. B., nar. XX.XX.XXXX je oprávnený stretávať sa s maloletými deťmi počas vianočných sviatkov každý kalendárny rok od 25.12 od 10:00 hod do 26.12 do 15:30 hod s tým, že miesto prevzatia a odovzdania maloletých detí je bydlisko matky. Počas obdobia špecifickej úpravy stretávania sa bežná úprava stretávania sa nerealizuje. Matka sa zaväzuje maloleté deti na stretnutie s otcom pripraviť a stretnutie otca s maloletými umožniť. II. Žiaden z účastníkov n e m á nárok na náhradu trov konania.
odôvodnenie: 1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie: Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

